James (Jim) Bowie (1796–1836) was 'n Amerikaanse avonturier wat in Kentucky gebore is. Bowie het help veg vir Texas se onafhanklikheid van Meksiko tydens die Texaanse Onafhanklikheidsoorlog. Hy was 'n mede-bevelvoerder in die slag van Alamo, waarin hy dan ook gesneuwel het.
Bowie word as 'n Amerikaanse volksheld beskou. Stories van hom as 'n vegter, sommige werklik en ander fiktief, het hom 'n legendariese figuur in Texas se geskiedenis gemaak.